**PROJEKTIEHDOTUS**

Mustalipeän polttomenetelmät Suomen soodakattiloissa 2018

Tarjouksen tekijä: Esa Vakkilainen, Lappeenrannan teknillinen yliopisto

Projektikustannus: 6000€

Projektiaikataulu: 8/2018–1/2019

Soodakattilayhdistys julkaisi vuonna 2004 tutkimuksen Mustalipeän polttomenetelmät Suomen soodakattiloissa (Raportti 3/2004, E00058). Työssä esiteltiin kattavasti suomalaisten soodakattiloiden tietoja ja operointitapoja. Raportin julkaisun jälkeen sellutehtailla on tapahtunut merkittäviä muutoksia, joilla on vaikutuksia myös lipeäkiertoon; merkittävimpänä mainittakoon polttolipeän kuiva-ainepitoisuuden kasvu.

Vuonna 2019 vietetään Soodakattilayhdistyksen 55-vuotisjuhlaa muun muassa juhlaseminaarilla. Juhlaseminaarissa olisi mielenkiintoista esitellä suomalaisten soodakattiloiden nykytilaa ja muutoksia joita on tapahtunut edellisen raportin jälkeen.

Työn kuvaus:

* Vuoden 2004 raportin päivitys syksyn 2018 tiedoilla. Päivitettävät asiat koskevat pääosin lipeän ruiskutusparametrejä ja -laitteistoja sekä soodakattilan ilmajakoja
* Tietoja kerätään lähettämällä tehtaille kyselylomakkeet elo-syyskuussa 2018, joista koostetaan vuoden lopulla yhteenveto. Koostettuja tietoja käsitellään yhdessä SKY:n lipeätyöryhmän kanssa.
* Tulokset esitellään Konemestaripäivillä tammikuussa 2019 ja kandidaatintyö julkaistaan maaliskuussa. Lisäksi pidetään esitys 55-vuotisjuhlaseminaarissa kesäkuussa 2019.